open-index/open-wikipedia-markdown huggingface dataset:
ჰარი პოტერი და აზკაბანის ტყვე (ვიდეო თამაში)

„**ჰარი პოტერი და აზკაბანის ტყვე**“ () — ერთმოთამაშიანი მოქმედებითი-სათავგადასავლო ჟანრის ვიდეო თამაში, რომელიც ეფუძნება ამავე სახელწოდების რომანს და ფილმს. იგი გამოვიდა 2004 წელს შემდეგ პლატფორმებზე: Xbox, Microsoft Windows ,PlayStation 2, Game Boy Advance და GameCube.

სიუჟეტით, ჰარი ცდილობს ამოხსნას სირიუს ბლექის საიდუმლო. თამაშის გახმოვანებაში მონაწილეობდა ცნობილი ინგლისელი მსახიობი სტივენ ფრაი.

საერთო გნხილვების საიტ Metacritic-ზე დაყრდნობით, თამაშმა მიიღო შერეული გამოხმაურება კრიტიკოსებისგან.

## იხილეთ აგრეთვე
**ჰარი პოტერი და საიდუმლო ოთახი*
**ჰარი პოტერი და სიკვდილის საჩუქრები*
**ჰარი პოტერი და სიკვდილის საჩუქრები 2*
**ჰარი პოტერი და ფენიქსის ორდენი*
**ჰარი პოტერი და ცეცხლოვანი თასი*

## რესურსები ინტერნეტში 
* ჰარი პოტერის ოფიციალური საიტი
* Electronic Arts 
* ჰარი პოტერი და აზკაბანის ტყვე — კინოფილმების ინტერნეტ მონაცემთა ბაზა

## სქოლიო
კატეგორია:2004 წლის ვიდეო თამაშები
კატეგორია:Electronic Arts-ის თამაშები
კატეგორია:Warner Bros. Interactive Entertainment-ის თამაშები
კატეგორია:თამაშები ჰარი პოტერის შესახებ
კატეგორია:მოქმედებითი-სათავგადასავლო თამაშები
კატეგორია:EyeToy-ის თამაშები
კატეგორია:Game Boy Advance-ის თამაშები
კატეგორია:GameCube-ის თამაშები
კატეგორია:PlayStation 2-ის თამაშები
კატეგორია:Xbox 360-ის თამაშები
კატეგორია:RenderWare-ის თამაშები
კატეგორია:Griptonite Games-ის თამაშები
კატეგორია:Unreal Engine-ის თამაშები
კატეგორია:ვიდეო თამაშების გაგრძელებები
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:Windows-ის თამაშები
კატეგორია:Xbox-ის თამაშები
კატეგორია:Game Boy Color-ის თამაშები
მანა-პულსის ეროვნული პარკი

**მანა-პულსი** — ველური ბუნების ნაკრძალი ჩრდილოეთ ზიმბაბვეში, გაფორმებულია ეროვნულ პარკად. რეგიონი მდებარეობს მდინარე ზამბეზის ქვედაწელში, სადაც მდინარის დაბლობი ყოველ წვიმიან სეზონზე ტბების არეალად იქცევა. როდესაც ტბები თანდათან უკან იხევს და შრება, რეგიონი წყლის საძებრად გამოსულ მრავალ ცხოველს იზიდავს, რის შედეაგდაც ის აფრიკის ერთ-ერთ ყველაზე ცნობილ სპორტული ნადირობის ტერიტორიად იქცევა. 

შონას ენაზე *მანა* ოთხს ნიშნავს, რაც წარმოსდგება იმ ოთხი დროებითი ტბორისგან, რომელიც მდინარე ზამბეზის შუაწელზე წარმოიქმნება. 2 500 კმ² ფართობის მქონე ეს ტერიტორია, რომელიც მოიცავს მდინარის ნაპირებს, კუნძულებს, ქვიშიან ტბორებს, მაგნოლიის, გარეული ლეღვისა და ბაობაბის ტყეებს, სამხრეთ აფრიკის ერთ-ერთ ყველაზე ნაკლებად განვითარებულ ეროვნულ პარკს წარმოადგენს. ოთხმოციანი წლების დასაწყისში, ამტერიტორიაზე გადაწყვეტილი იყო ჰიდროელექტროსადგურის მშენებლობა, რომელიც მოშლიდა დატბორვებს, მაგრამ იმის გამო, რომ 1984 წელს პარკი იუნესკოს მსოფლიო მემკვიდრეობის ძეგლთა სიაში შევიდა, გეგმა აღარ განხორციელდა.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*Map of Mana Pools
*Scubaworld Zimbabwe and Other Adventures Mana Pools Image Gallery 
*More on Mana Pools

კატეგორია:ზიმბაბვეს ეროვნული პარკები
კატეგორია:მსოფლიო მემკვიდრეობის ძეგლები ზიმბაბვეში
ფარახეთი

**ფარახეთი** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, თემის ცენტრი (სოფლები: ახალი ჩორდი, სევა, შარდომეთი, ჭიბრევი). მდებარეობს რაჭის ქედის ჩრდილოეთ კალთზე. ზღვის დონიდან 1000 მეტრის სიმაღლეზე, ონიდან 13 კილომეტრში.

## დემოგრაფია
1901 წლის მონაცემებით ფარახეთის სასოფლო საზოგადოება მოიცავდა 4 სოფელს და 3016 ადამიანს. 2014 წლის აღწერის მონაცემებით სოფელში ცხოვრობს 49 ადამიანი.

## სქოლიო
კატეგორია:ონის მუნიციპალიტეტის სოფლები
ევრობასკეტი 2011 ჯგუფი C

**ჯგუფი C** — ევრობასკეტი 2011-ის მესამე ჯგუფი, სადაც მატჩები გაიმართა 2011 წლის 31 აგვისტოდან - 5 სექტემბრის ჩათვლით. ჯგუფის ყველა თამაში ჩატარდა ალიტუს არენაზე ქალაქ ალიტუსში, ლიეტუვა.

ჯგუფში წარმოდგენილნი იყვნენ ბოსნია და ჰერცეგოვინის, მაკედონიის, ხორვატიის, ჩერნოგორიის, საბერძნეთისა და ფინეთის ნაკრებები. სამი საუკეთესო ნაკრები გადავიდა მეორე რაუნდში.

## ცხრილი 

## 31 აგვისტო
### ჩერნოგორია – მაკედონია
### საბერძნეთი – ბოსნია და ჰერცეგოვინა
### ხორვატია – ფინეთი
## 1 სექტემბერი
### ბოსნია და ჰერცეგოვინა – ჩერნოგორია
### ფინეთი – საბერძნეთი
### მაკედონია – ხორვატია
## 3 სექტემბერი
### ფინეთი – ბოსნია და ჰერცეგოვინა
### საბერძნეთი – მაკედონია
### ხორვატია – ჩერნოგორია
## 4 სექტემბერი
### მაკედონია – ფინეთი
{{კალათბურთის დაფა|bg=#eee |date=4 სექტემბერი, 2011 |time=16:30 |place=ალიტუს არენა, ალიტუსი
|teamA='*** |scoreA=**72**
|teamB= |scoreB=70
|Q1=20–**21** |Q2=18–**19** |Q3=16–**18** |Q4=**18**–12
|report=ბმული
|points1=მაკკალები 18
|rebounds1=ანტიჩი 19
|assist1=ილიევსკი, მაკკალები 4
|points2=კოივისტო, კოპონენი 11
|rebounds2=კოტი 5
|assist2=რანიკო 10
|referee=მიგელ პერეს პერესი ემინ მოგულკოჩი იურის კოკაინისი 
|attendance = 1,200
}}

### ჩერნოგორია – საბერძნეთი
{{კალათბურთის დაფა|bg=#eee |date=4 სექტემბერი, 2011 |time=19:00 |place=ალიტუს არენა, ალიტუსი
|teamA= |scoreA=55
|teamB=**** |scoreB=**71**
|Q1=18–**21** |Q2=**13**–11 |Q3=10–**26** |Q4=**14**–13
|report=ბმული
|points1=პეკოვიჩი 15
|rebounds1=პეკოვიჩი 7
|assist1=იერეტინი 3
|points2=კუფოსი 19
|rebounds2=ბრამოსი 9
|assist2=კალათესი 6
|referee=რობერტ ლოტერმოსერი მილივოიე იოვჩიჩი ფერნანდო როჩა 
|attendance = 1,000
}}

### ბოსნია და ჰერცეგოვინა – ხორვატია
## 5 სექტემბერი
### ფინეთი – ჩერნოგორია
{{კალათბურთის დაფა|bg=#eee |date=5 სექტემბერი, 2011 |time=16:30 |place=ალიტუს არენა, ალიტუსი
|teamA=**** |scoreA=**71**
|teamB= |scoreB=65
|Q1=**25**–14 |Q2=11–**26** |Q3=**21**–14 |Q4=**14*'–11
|report=ბმული
|points1=ლი 12
|rebounds1=კოტი, ჰაფი 8
|assist1=რანიკო, კოპონენი 4
|points2=პეკოვიჩი 16
|rebounds2=მიხაილოვიჩი 7
|assist2=მიხაილოვიჩი 4
|referee=მარეკ ცმიკიევიჩი დევიდ ჩამბონი იურგის ლაურინავიჩუსი 
|attendance = 1,350
}}

### საბერძნეთი – ხორვატია
### მაკედონია – ბოსნია და ჰერცეგოვინა
## რესურსები ინტერნეტში
*ცხრილები და ანგარიშები 

კატეგორია:ევრობასკეტი 2011
გარამბის ეროვნული პარკი

**გარამბის ეროვნული პარკი** () — ეროვნული პარკი კონგოს დემოკრატიულ რესპუბლიკაშიი, შეიქმნა 1938 წელს. აფრიკის ეს ერთ-ერთი უძველესი ეროვნული პარკი 1980 წელს იუნესკომ მსოფლიო მემკვიდრეობის ძეგლთა სიაში შეიტანა. გარამბის ტერიტორიაზე ბინადრობენ მსოფლიოში შემორჩენილი გარეული ჩრდილოეთის თეთრი მარტორქის (*სუდანის თეთრი მარტორქა*) უკანასკნელი წარმომადგენლები. მსხვილ ძუძუმწოვართაგან აქ ასევე ბინადრობენ სპილოები, ჩრდილოეთის ჟირაფები და ჰიპოპოტამები. ლანდშაფტი შედგება ვრცელი სავანების, საძოვრებისა და ტყეებისგან, რომლებთანაც შერწყმულია მდინარის ხეობები და ჭაობიანი დეპრესიები. პარკის ტერიტორიაზე მარტორქებზე უკანონო ნადირობის გამო, 1996 წელს იუნესკომ ის საფრთხის ქვეშ მყოფ ძეგლთა სიაში გადაიტანა.

პარკი ასევე ცნობილია აფრიკული სპილოს მოშინაურების პროგრამით, რომელიც 1960-იან წლებში დაიწყო და რომელიც მიზნად ისახავდა ამ ველური ცხოველებით ტურისტების სეირნობას.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* UNESCO Garamba National Park Website

კატეგორია:კონგოს დემოკრატიული რესპუბლიკის ეროვნული პარკები
კატეგორია:მსოფლიო მემკვიდრეობის ძეგლები კონგოს დემოკრატიულ რესპუბლიკაში
კატეგორია:მსოფლიო მემკვიდრეობის ძეგლები საფრთხის ქვეშ
პოპსა

**პოპსა** ( წარმოდგება ინგლ. Pops — "პოპულარულები"-დან) — საბჭოთა დროიდან გავრცელებული ტერმინი, რომელიც ქართულში შემოვიდა  რუსული ენიდან და აქვს ორი მნიშვნელობა:

* გაფუჭება - დღეისათვის ეს ტერმინი ამ მნიშვნელობით აღარ გამოიყენება.
* დაბალი ხარისხის მუსიკა - ძირითადად ეხება პოპ-მუსიკას.

## მნიშვნელობები 
„პოპსას“ ძირითადად უწოდებენ სხვადასხვა სიმღერას, მუსიკალურ პიესას და ა.შ. აქვს უარყოფითი მნიშვნელობა და შესაძლოა, წარმოადგენდეს რომელიმე პიროვნების სუბიექტურ აზრს ამა თუ იმ მუსიკალურ ნამუშევარზე.

ტერმინი „პოპსა“ შესაძლოა, გულისხმობდეს ნებისმიერ კომერციული კუთხით წარმატებულ მუსიკალურ ნომერს, განურჩევლად მისი ხარისხისა და პროფესიონალიზმის სუბიექტური შეფასებისა. ტერმინს იყენებენ როგორც მუსიკოსები, ასევე მუსიკალური ჟურნალისტები.

ხელოვნებათმცოდნე ტატიანა სტაროსტინას აზრით, „პოპსა შეიძლება ეწოდოს არა მხოლოდ მუსიკას, არამედ თანამედროვე კულტურის გარკვეულ ფენებს, როგორიც არის ლიტერატურა და კინო. ასეთი ნაშრომის ძირითადი დანიშნულებაა ადამიანის ხანმოკლე მოთხოვნების დაკმაყოფილება“.

## წარმოშობა 
ტერმინი გავრცელდა 1980-იანი წლების ბოლოს, თავდაპირველად - მხოლოდ პოპ-მუსიკოსებთან მიმართებაში, მაგრამ როკ-მუსიკასთან მას 1980-იანების დასაწყისშიც იყენებდნენ.

ერთ-ერთ ინტერვიუში იური ჩერნავსკიმ განაცხადა, რომ, როგორც პროდიუსერმა, სპონტანურად მოიგონა ეს ტერმინი, შეაერთა რა ორი სიტყვა - ’ასა’ და ’პოპი’.

საქართველოში, როგორც წესი, ამ სიტყვის ანალოგად იყენებენ „პაპსას“.

## სქოლიო 
## რესურსები ინტერნეტში 
* რელიგია და მასმედია ’რა არის პოპსა?’ 

კატეგორია:სლენგი
კატეგორია:მასობრივი კულტურა
Outkast

**Outkast** (იგივე **OutKast**) — ამერიკული ჰიპ-ჰოპ დუეტი ჯორჯიის შტატიდან. მისი წევრები არიან ანდრე ბენჯამინი (Andre 3000) და ანტვან პეტონი (Big Boi). თავდაპირველად კოლექტივს ერქვა „Two Shades Deep“. დუეტის მუსიკა მოიცავს ფანკის, სოულის, როკის, ელექტრონული მუსიკის, ჯაზისა და ბლუზის ჟანრებს. Outkast-ს მიღებული აქვს გრემის 6 ჯილდო. სულ გაყიდული აქვს 25 მილიონი ჩანაწერი. ჯგუფის მიერ დაწერილი სიმღერები ძირითადად ექსპერიმენტული ხასიათისაა და ამის გამო მათ მაღალი შეფასება ეძლევა.

## დისკოგრაფია
* *Southernplayalisticadillacmuzik* (1994)
* *ATLiens* (1996)
* *Aquemini* (1998)
* *Stankonia* (2000)
* *Speakerboxxx/The Love Below* (2003)
* *Idlewild* (2006)

## რესურსები ინტერნეტში
* 
## სქოლიო 
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:ამერიკული ჰიპ-ჰოპ ჯგუფები
კატეგორია:Outkast
კატეგორია:ამერიკული დუეტები
კატეგორია:Epic Records-ის შემსრულებლები
კატეგორია:გრემის ჯილდოს მფლობელები
კატეგორია:ჰიპ-ჰოპ დუეტები
სიგიზმუნდის სვეტი

მინი|250px|სიგიზმუნდის სვეტი
**სიგიზმუნდის სვეტი** — სვეტი სასახლის მოედანზე, ვარშავაში. სვეტზე დგას ქანდაკება სიგიზმუნდ III ვაზასი, რომელმაც 1596 წელს პოლონეთის დედაქალაქი კრაკოვიდან ვარშავაში გადაიტანა. მთლიანი სვეტის სიმაღლე 8,5 მეტრი, ხოლო მეფის ძეგლის სიმღლე კი 2,75 მეტრია. სიგიზმუნდს ერთ ხელში ჯვარი, ხოლო მეორეში მახვილი უჭირავს.

## ისტორია
სვეტი მის პატივსაცემად აღმართა ვლადისლავ IV ვაზამ 1644 წელს. სვეტი და ქანდაკება იტალიელმა კლემენტე მოლიმ შექმნა. ძეგლი რამდენიმეჯერ განაახლეს XVIII-XIX საუკუნეებში. 1885-1887 წლებში არსებული სვეტი ახალი, გრანიტის სვეტით შეცვალეს. 1944 წელს, მეორე მსოფლიო ომის დროს, გერმანელების მიერ ვარშავის განადგურებისას სვეტი განადგურდა. თუმცა 1949 წელს სვეტი ხელახლა აღმართეს, როგორც ქალაქის აღდგენის სიმბოლო. სვეტის ორიგინალური ნაწილები ინახება ვარშავის სამეფო სასახლეში.

## რესურსები ინტერნეტში
*
*(*ინგლისური*) Sigismund's Column
*(*პოლონური*) Kolumna Zygmunta  
*(*პოლონური*)  Warszawa za Wazów 

კატეგორია:ვარშავა
სალონგის ეროვნული პარკი

**სალონგის ეროვნული პარკი** () — ეროვნული პარკი კონგოს დემოკრატიულ რესპუბლიკაში. მდებარეობს მდინარე კონგოს აუზში. წარმოადგენს აფრიკის ნოტიო ტროპიკული ტყეების უდიდეს რეზერვს, რომელიც მოიცავს 36 000 კმ² ტერიტორიას. პარკში გავრცელებულ ცხოველთა შორის არიან: ჯუჯა შიმპანზეები, სალონგის მაიმუნები (*Cercopithecus dryas*), ზაირის ფარშავანგები, ტყის სპილოები, აფრიკული პატარა დინგიანი ნიანგები და ა. შ. 1984 წლიდან პარკი შესულია იუნესკოს მსოფლიო მემკვიდრეობის ძეგლთა სიაში. ქვეყნის აღმოსავლეთ ნაწილში მიმდინარე სამოქალაქო ომის გამო, იუნესკომ ის 1999 წელს საფრთხის ქვეშ მყოფ ძეგლთა სიაში გადაიტანა. 2021 წლის 19 ივლისს იუნესკომ ეროვნული პარკი საფრთხის ქვეშ მყოფი ძეგლების სიიდან ამოიღო.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* INCEF - Conservation and Health in Salonga 
* Wildlife Conservation Society 
* UNESCO Salonga National Park Site
* WCMC Site Data Sheet 

## სქოლიო
კატეგორია:კონგოს დემოკრატიული რესპუბლიკის ეროვნული პარკები
კატეგორია:მსოფლიო მემკვიდრეობის ძეგლები კონგოს დემოკრატიულ რესპუბლიკაში
კატეგორია:მსოფლიო მემკვიდრეობის ძეგლები საფრთხის ქვეშ
ვირუნგის ეროვნული პარკი

**ვირუნგის ეროვნული პარკი** (, ყოფილი *ალბერტის ეროვნული პარკი*) — მდებარეობს კონგოს დემოკრატიული რესპუბლიკის აღმოსავლეთ ნაწილში. გადაჭიმულია ვირუნგის მთებიდან რუვენზორის მთებამდე. ესაზღვრება რუანდის ტერიტორიაზე მდებარე ბირუნგის ეროვნულ პარკსა და უგანდაში მდებარე რუვენზორის მთების ეროვნულ პარკს. იგი პირველი ეროვნული პარკია აფრიკის კონტინენტზე, შეიმნა 1925 წელს. ფართობი შეადგენს 7800 კმ²-ს. 1979 წლიდან შესულია იუნესკოს მსოფლიო მემკვიდრეობის ძეგლთა სიაში. ბოლო პერიოდში პარკი ცნობილი გახდა მის ტერიტორიაზე მობინადრე მთის გორილებით, თუმცა უკანონო ნადირობამ და კონგოს სამოქალაქო ომმა მისი ველური ბუნების პოპულაციებს სერიოზული ზიანი მიაყენა. პარკი იმართება კონგოს ეროვნული პარკების სამმართველოს მიერ (*Institut Congolais pour la Conservation de la Nature ICCN - კონგოს ბუნების კონსერვაციის ინსტიტუტი*) და სასიცოცხლო დაფინანსებას იღებს ევროკავშირისგან.

ეროვნული პარკი მოიცავს ედუარდის ტბის დასავლეთ ნაპირებს, რომელიც ცნობილია თავის ჰიპოპოტამებით (რომელთა 95 % 2006 წელს გაწყდა). პარკში ჭარბობს ჭაობები, ბალახით დაფარული პლატოები და ვაკეები. უგანდის საზღვართან მდებარე რუვენზორის მთებისათვის დამახასიათებელია ალპური მდელოები და მყინვარები, მაშინ როდესაც ის ასევე მოიცავს ორ აქტიურ ვულკანს — ნიირაგონგოსა და ნიამურაგირას.
მინი|მარცხნივ|250პქ|ადგილობრივთა ბავშვები ვირუნგის ეროვნულ პარკში
პარკი ცნობილია განსაკუთრებული მრავალფეროვნებით, ის მოიცავს ყველაზე მეტ ფრინველის, ძუძუმწოვრისა და რეპტილიის სახეობებს, ვიდრე აფრიკის კონტინენტის სხვა ნებისმიერი დაცული ტერიტორია. თუმცა მთის გორილა ამჟამად უკიდურესად იშვიათი და ყველაზე უფრო კრიტიკულად საფრთხის ქვეშ მყოფი სახეობაა, წარმატებით ჩატარებულმა საკონსერვაციო სამუშაოებმა შედეგი გამოიღო და მნიშვნელოვნად გაიზარდა გადარჩენილი ინდივიდების უსაფრთხოების დონე. მათი პოპულაციები აქტიურად იზრდებოდა რეგიონის სოციალური გარდაქმნების პერიოდში (1994–2004), მაგრამ 2008 წელს პარკის ტერიტორიაზე დაწყებული შეიარაღებული კონფლიქტის დროს დაკავებულ იქნა რეინჯერების ოფისები, რასაც თან მოჰყვა უკანონო ნადირობა და გამძვინვარებული დეფორესტაცია ნახშირის წარმოების მიზნით, რამაც კიდევ ერთელ ეჭვქვეშ დააყენა პოპულაციების მომავალი. მიჩნეულია, რომ პარკის ტერიტორიაზე ჯერ კიდევ შესაძლებელია სავანის, ტყის სპილოებისა და შიმპანზეების ხილვა, ისევე როგორც ოკაპების, ჟირაფების, ბუფალოების და სხვა მრავალი ენდემური ფრინველის. ვირგუნასთან ერთად იმართებოდა მის მოსაზღვრედ მდებარე გამოქვაბულებითა და ჩანჩქერებით გამორჩეული ოიოს მთის არეალი, რომელიც პიგმეების ბამბუტის ხალხის სამშობლოა. ომმა ამ ტერიტორიასაც სერიოზული ზიანი მიაყენა.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Official Website of Virunga National Park 
* UNEP-WCMC Natural Site Data Sheet 
* UNESCO Virunga National Park Site
* National Geographic Channel 
* European Union in Virunga National Park

## სქოლიო
კატეგორია:კონგოს დემოკრატიული რესპუბლიკის ეროვნული პარკები
კატეგორია:მსოფლიო მემკვიდრეობის ძეგლები კონგოს დემოკრატიულ რესპუბლიკაში
კატეგორია:მსოფლიო მემკვიდრეობის ძეგლები საფრთხის ქვეშ
Essentials & Rarities

***Essentials & Rarities*** — ფრანგი ელექტრონული მუსიკოს ჟან-მიშელ ჟარის 2011 წლის კრებული. დისკი ეძღვნება ფრანსის დრეიფუსის, ლეიბლის Disques Dreyfus დამაარსებლის ხსოვნას. კრებულში, გარდა ცნობილი სტუდიური მასალისა, შეტანილია ჟარის იშვიათი კომპოზიციები, რომლებიც ჩაიწერა ალბომამდე Oxygène.

## სიმღერების სია 
### დისკი 1: Essentials
#Souvenir of China – 3:59
#Oxygène 2 – 3:12
#Arpegiateur – 6:16
#Oxygène 4 – 4:14
#Équinoxe 4 – 6:42
#Calypso 2 – 2:28
#Zoolook – 3:52
#Magnetic Fields 1 – 5:20
#Magnetic Fields 2 – 4:02
#Équinoxe 5 – 3:55
#Industrial Revolution 2 – 2:22
#Rendez-Vous 4 – 3:59
#Gloria, Lonely Boy – 5:30
#Oxygène 6 – 6:21
#Space of Freedom (იგივე March 23) – 8:02

### დისკი 2: Rarities
#Happiness Is a Sad Song – 5:53 *(1968, მანამდე არ გამოცემულა რომელიმე ალბომზე)*
#Hypnose – 3:29 *(1970, დომინიკ ვების სინგლი)*
#Erosmachine – 2:58
#La Cage – 3:23
#Chanson des Granges Brûlées – 2:45
#Windswept Canyon – 7:39
#The Abominable Snowman – 0:52
#Deserted Palace – 2:22
#Le Pays de Rose – 2:01
#Rain Forest Rap Session – 1:40
#Black Bird – 3:06 *(1972, მანამდე არ გამოცემულა რომელიმე ალბომზე)*
#Music Box Concerto – 2:41
#Iraqi Hitch-Hiker – 2:25
#Les Granges Brûlées – 3:13
#La Cage Vitalic RMX – 4:16 *(2010, მანამდე არ გამოცემულა რომელიმე ალბომზე)*
#Erosmachine Vitalic RMX – 3:45 *(2010, მანამდე არ გამოცემულა რომელიმე ალბომზე)*

## სერტიფიცირება
## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:ჟან-მიშელ ჟარის ალბომები
კატეგორია:2011 წლის კომპილაციური ალბომები
ტომ ბომბადილის თავგადასავლები

„**ტომ ბომბადილის თავგადასავლები**“ () — ჯ.რ.რ. ტოლკინის ლექსების კრებული, გამოცემული 1962 წელს. შეიცავს 16 ლექსს, რომელთა შორის ორი უკავშირდევა ტომ ბომბადილის თავგადასავლებს.

ისევე, როგორც „ბეჭდის საძმო“, ეს წიგნი ისე არის გადმოცემული, თითქოს დასავლური მხარის წითელი წიგნიდან იყოს ნათარგმნი. საგულისხმოა, რომ წიგნში წარმოდგენილია ბევრი საინტერესო მასალა შუახმელეთზე, რომელიც სხვაგან არსად არის შეტანილი. მაგალითად, ნახსენებია დოლ ამროთზე მდებარე ციხე-კოშკისა და გონდორის შვიდი მდინარის სახელები.

წიგნში ასო C-ს მაგიერ გამოიყენება K - თუკი საუბარი ეხება ამ ბგერის ჟღერადობას სინდარულ ენაზე.

2014 წელს გამოვიდა წიგნის ახალი, რედაქტირებული ვარიანტი.  ამ გამოცემას ახლავს რამდენიმე ლექსის ადრეული ვერსია და ლექსი „ერთ დროს“. 

## ლექსები 
*ტომ ბომბადილის თავგასავლები (The Adventures of Tom Bombadil)
*ბომბადილი ნავით სეირნობს (Bombadil Goes Boating)
*მოგზაურობა თავგადასავლების ძიებაში (Errantry)
*პატარა პრინცესა მი (Little Princess Mee)
*მთვარის კაცი გვიანობამდე იჯდა (The Man in the Moon Stayed Up Too Late)
*მთვარის კაცი ადრეულად ჩამოფრინდა (The Man in the Moon Came Down Too Soon)
*ქვის ტროლი (The Stone Troll)
*პერი-უინკლი (Perry-the-Winkle)
*მიულიპები (The Mewlips)
*ოლიფანტი (Oliphaunt)
*ფასტიტოკალონი (Fastitocalon)
*კატა (Cat)
*პა­ტარ­ძა­ლი-აჩრდილი (Shadow-Bride)
*საცავი (The Hoard)
*ზღვა გვიხმობს (The Sea-Bell)
*უკანასკნელი გემი (The Last Ship)

## რესურსები ინტერნეტში
* *ტომ ბომბადილის თავგადასავლები*

კატეგორია:ჯ. რ. რ. ტოლკინის ნაწარმოებები
კატეგორია:1962 წლის წიგნები
კაჰუზი-ბიეგის ეროვნული პარკი

**კაჰუზი-ბიეგის ეროვნული პარკი** () — ეროვნული პარკი კონგოს დემოკრატიული რესპუბლიკის აღმოსავლეთ ნაწილში. მდებარეობს სამხრეთი კივუს პროვინციის ქალაქ ბუკავუდან 50 კმ-ით დასავლეთით, კივუს ტბის დასავლეთ ნაპირისა და რუანდის საზღვრის სიახლოვეს.
მინი|მარცხნივ|აღმოსავლეთის დაბლობის გორილა
პარკი აღმოსავლეთის დაბლობის გორილის ერთ-ერთი უკანასკნელი თავშესაფარია. იმ კონფლიქტების ჭირ-ვარამის გამო, რომელიც აფრიკის ამ ნაწილში 1990-იანი წლებიდან მიმდინარეობდა, მთელი სახეობის მხოლოდ 600 ასეთი გორილა გადარჩა ცოცხალი. სწორედ იმ მიზეზით, რომ გორილის ეს სახეობა მხოლოდ ამ ტერიტორაზეღაა შემორჩენილი, 1980 წელს პარკი იუნესკომ მსოფლიო მემკვიდრეობის სიაში შეიტანა. ომმა გორილებთან დაკავშირებით მართლაც საგანგაშო მდგომარეობა მოიტანა, მას შეეწირა მათი 60 %, დაახლოებით 300 ერთეული. კონგოს დემოკრატიულ რესპუბლიკაში ამჟამად მიმდინარე არეულობები ხშირად პარკის საზღვრებს შიგნით გრძელდება, რასაც მოსდევს მისი ძარცვა, ტყეების გადაწვა და ცხოველებზე უკანონო ნადირობა. ამ მიზეზით, 1997 წელს იუნესკომ ის საფრთხის ქვეშ მყოფ ძეგლთა სიაში გადაიტანა.

პარკს სახელი ეწოდა მის ტერიტორიაზე მდებარე ორი ჩამქრალი ვულკანის — კაჰუზის (3308 მ) და ბიეგას (2790 მ) გამო.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* gorillafund.org
* აღწერა იუნესკოს საიტზე

კატეგორია:კონგოს დემოკრატიული რესპუბლიკის ეროვნული პარკები
კატეგორია:მსოფლიო მემკვიდრეობის ძეგლები კონგოს დემოკრატიულ რესპუბლიკაში
კატეგორია:მსოფლიო მემკვიდრეობის ძეგლები საფრთხის ქვეშ
კირენა

**კირენა** () — ანტიკური ბერძნული კოლონია თანამედროვე ლიბიის ტერიტორიაზე, ქალაქ შაჰატის ადგილას. იგი წარმოადგენდა რეგიონის ერთ-ერთ უმნიშვნელოვანეს ბერძნულ ქალაქს სულ არსებული ხუთი ქალაქიდან. მისგან მომდინარეობს აღმოსავლეთ ლიბიის კლასიკური სახელწოდება *კირენაიკა*, რომელიც მას დღემდე შემორჩა.

კირენა მდებარეობდა წყლით უზრუნველყოფილ ხეობაში, ჯებელ-ახდარის პლატოზე. ქალაქმა სახელი მიიღო ნაკადულ კირესგან, რომელსაც ბერძნები აპოლონს უძღვნიდნენ. კირენა იყო კირენაიკის რეგიონის ცენტრი, ამავე დროს სახელგანთქმული ფილოსიფიის სკოლით, რომელიც ძვ. წ. III საუკუნეშე სოკრატეს მოსწავლემ, არისტიპმა დააარსა. ზედმეტსახელად ქალაქს „*აფრიკის ათენს*" უწოდებდნენ.

კირენა ძვ. წ. 630 წელს, როგორც დასახლება დააარსეს ბერძენმა კოლონისტებმა კუნძულ თჰერადან (თანამედროვე სანტორინი). მისი დაარსების დეტალები აღწერილი აქვს ჰეროდოტეს, თავის *ისტორიის* IV წიგნში. ის სწრაფად გახდა ანტიკური ლიბიის მთავარი ქალაქი და დაამყარა სავაჭრო ურთიერთობები ბერძნულ ქალაქებთან. განვითარების მწვერვალს ძვ. წ. V საუკუნეში მიაღწია, როდესაც მას საკუთარი მეფე ჰყავდა. ძვ. წ. 460 წელს ის რესპუბლიკა ხდება. ძვ. წ. 413 წელს, პელოპონესის ომების მიმდინარეობისას, კირენამ სპარტელებს ორი ტრირემა (ნავი) და საზღვაო პილოტი მიაწოდა. ალექსანდრე მაკედონელის სიკვდილის შემდეგ (ძვ. წ. 323), კირენის რესპუბლიკა პტოლემეების დინასტიას დაემორჩილა. ძვ. წ. 96 წელს კი ის რომის იმპერიის ტერიტორია გახდა, რომელიც ძვ. წ. 74 წელს ფორმალურად რომის ერთ-ერთ პროვინციად გაფორმდა.

1982 წლიდან, კირენას ნაქალაქარი შესულია იუნესკოს მსოფლიო მემკვიდრეობის ძეგლთა სიაში.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ლიბიაში
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* Cyrene project summary at Global Heritage Fund 
* Explore Cyrene with Google Earth on Global Heritage Network 
* Cyrene and the Cyrenaica  
* University of Pennsylvania Museum excavations at Cyrene

## სქოლიო 
კატეგორია:ძველი საბერძნეთის ქალაქები
კატეგორია:მსოფლიო მემკვიდრეობის ძეგლები ლიბიაში
No Love

**No Love** — ემინემის სიმღერა ალბომიდან Recovery. იგი გამოიცა ალბომის მესამე სინგლის სახით, 2010 წლის 5 ოქტომბერს. სიმღერაში გამოყენებულია Haddaway-ს ცნობილი ჰიტ-სინგლის What Is Love ნაწყვეტი.

## რესურსები ინტერნეტში 
*ინფორმაცია საიტზე Discogs

კატეგორია:ემინემის სიმღერები
კატეგორია:2010 წლის სიმღერები
კატეგორია:2010 წლის სინგლები
ოკაპის ნაკრძალი

**ოკაპის ველური ბუნების ნაკრძალი** () — იუნესკოს მსოფლიო მემკვიდრეობის ძეგლი კონგოს დემოკრატიული რესპუბლიკის ჩრდილო-აღმოსავლეთ ნაწილში. მდებარეობს მდინარე იტურის აუზის ტენიან ტროპიკულ ტყეში, სუდანისა და უგანდის საზღვართან. ნაკრძალი მოიცავს 14 000 კმ² ტერიტორიას, რომლის 1/5-ს ტყეები შეადგენს.

ოკაპის ნაკრძალი იუნესკოს სიას 1997 წელს დაემატა. მის მთავარ საფრთხეს ტყეების ჩეხვა წარმოადგენს, რაც სასოფლო-სამეურნეო მიზნებითაა გამოწვეული, ასევე ცხოველებზე კომერციული ნადირობა, როდესაც მათ გასაყიდად იჭერენ. კიდევ ერთი პრობლემაა აქ არსებული ოქროს მაღაროები. 2005 წელს, ქვეყნის აღმოსავლეთ ნაწილში დაწყებულმა ბრძოლებმა ნაკრძალის ტერიტორიაზეც შეაღწია, რის გამოც მისი პერსონალი ევაკუირებულ იქნა. მაშინ როდესაც ადგილობრივი მბუტისა და ბანტუს ხალხი ტყესა და ველურ ბუნებას ტრადიციულად პატივს სცემს, ამ არეალის იმიგრანტებს იგივე დამოკიდებულება არ ახასაითებთ. ასევე პრობლემატურია მწირი დაფინანსება, რაც გამოწვეულია კონგოს დემოკრატიული რესპუბლიკის ცუდი პოლიტიკური სიტუაციითა და ეკონომიკური სიღატაკით. იმედოვნებენ, რომ ამ არეალში განვითარდება ეკოტურიზმი, რაც გაზრდის მის შემოსავლებს და აამაღლებს საზოგადოების ცნობერებას.

როგორც მისი სახელიდან ჩანს, ნაკრძალში ბევრი ოკაპი ბინადრობს. 1996 წლისთვის, მათი რიცხვი 3900–6350 იყო, მსოფლიოში სულ არსებული მათი 10 000 – 20 000 ერთეულიდან. მდინარე ეპულუზე მდებარეობს კონსერვაციისა და კვლევების ცენტრი. ის სათავეს იღებს 1928 წლიდან, როდესაც ამრეიკელმა ანთროპოლოგმა პატრიკ პუტნამმა ამ ტერიტორიაზე სადგური დააარსა, რომელიც გარეულ ოკაპებს იჭერდა და ამერიკისა და ევროპის ზოოპარკებში გზავნიდა. ის დღემდე ფუნქციონირებს ამავე მიზნებით, თუმცა განსხვავებული მეთოდოლოგიით — ოკაპებს იჭერენ და შემდეგ ტყვეობაში ზრდიან, ამის შემდეგ კი მხოლოდ მათ ნაშიერებს გზავნიან ზოოპარკებში. ასე დაბადებულ ცხოველებს გადარჩენის ძალიან დაბალი შანსი აქვთ. ამავე დროს, დაჭერილი ცხოველების მხოლოდ მინიმალური რიცხვია გენეტიკური გამრავლების უნარის მქონე. ეს ცენტრი ასევე ახორციელებს უმნიშვნელოვანეს კვლევებსა და საკონსერვაციო სამუშაოებს.

აღსანიშნავია, რომ გარდა ოკაპებისა, ნაკრძალში ასევე ბინადრობს მრავალი საინტერესო და საფრთხის ქვეშ მყოფი ცხოველი, ისეთები, როგორებიცაა ტყის სპილო და უიშვიათესი მაიმუნების 13 სახეობა. ნაკრძალის ტერიტორიაზე ასევე სახლობს ადგილობრივი მომთაბარე მბუტისა და ბანტუს ხალხი.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Government website: l'Institut Congolais pour la Conservation de la Nature (ICCN) 
* UNESCO Okapi Wildlife Reserve Site
* UNEP-WCMC world Heritage site datasheet 
* Blogs from the Rangers of the Okapi Wildlife Reserve
* Gilman International Conservation 

კატეგორია:კონგოს დემოკრატიული რესპუბლიკის ეროვნული პარკები
კატეგორია:მსოფლიო მემკვიდრეობის ძეგლები კონგოს დემოკრატიულ რესპუბლიკაში
კატეგორია:მსოფლიო მემკვიდრეობის ძეგლები საფრთხის ქვეშ
საბრათა

**საბრათა** (არაბ. صبراتة‎) — ანტიკური ქალაქი თანამედროვე ლიბიის ჩრდილო-დასავლეთ ნაწილში, აზ-ზავიის მუნიციპალიტეტში. ერთ დროს წარმოადგენდა ტრიპოლისის „სამი ქალაქიდან" ყველაზე დასავლეთით მდებარეს. განფენილია ხმელთაშუა ზღვის სანაპიროზე, ტრიპოლიდან 65 კმ-ით დასავლეთით. 1982 წელს, მისი ჩვენამდე მოღწეული არქეოლოგიური არეალი იუნესკომ მსოფლიო მემკვიდრეობის ძეგლთა სიაში შეიტანა. 

საბრათის ნავსადგური სავარაუდოდ ძვ. წ. 500 წელს დაარსდა, როგორც ფინიკიელთა სავაჭრო პოსტი, რომელიც აფრიკის შიგა რეგიონებიდან გამომავალ პროდუქტების გადაზიდვას ემსახურებოდა. ფინიკიელებმა მას ბერბერული სახელი 'Sbrt'n' უწოდეს, რაც სავარაუდოს ხდის, რომ მათ მოსვლამდე და ახალი ქალაქის აშენებამდე, მის ადგილას ადგილობრივთა ქალაქო მდებარეობდა. საბრათა გახდა მოკლე ისტორიის მქონე ნუმიდიური მასინისას სამეფოს ნაწილი, სანამ ის ახ. წ. II-III საუკუნეებში რომის შემადგენლობაში შევიდოდა და ხელახლა აშენდებოდა. საბრათის სიახლოვეს მდებარე ქალაქ ლეპტის-მაგნაში დაიბადა იმპერატორი სეპტიმიუს სევერუსი, რომლის მმართველობისასაც, საბრათამ თავის მონუმენტურ პიკს მიაღწია. ქალაქი მძიმედ დაზიანდა IV საუკუნის მიწისძვრებისას, განსაკუთრებით 365 წელს. მოკრძალებული მასშტაბებით ის ბიზანტიელი მმართველების დროს აღდგა. არაბების მიერ მაღრიბის დაპყრობის 100 წლიან პერიოდში, სავაჭრო ნავსადგურებმა საბაფრადან სხვა ადგილებში გადაინაცვლა, რის შემდეგაც ის სოფლად იქცა.

## იხილეთ აგრეთვე
* იუნესკოს მსოფლიო მემკვიდრეობის ძეგლები ლიბიაში
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*UNESCO archaeological site of Sabratha
*Complete photo coverage of the archeological site
* "Sabratah, Libya" 
* Sabratha, image from the BSR Library and Archive digital collections. Ward-Perkins photographic collection 

## სქოლიო
კატეგორია:ძველი რომის ქალაქები
კატეგორია:მსოფლიო მემკვიდრეობის ძეგლები ლიბიაში
ღადამესი

**ღადამესი** () — ოაზისის ქალაქი დასავლეთ ლიბიაში. მდებარეობს ტრიპოლიდან 549 კმ-ით სამხრეთ-დასავლეთით, ალჟირისა და ტუნისის საზღვართან.

ოაზისის მოსახლეობა 7 000 ადამიანია და მას ძირითადად ბერბერები შეადგენენ. ქალაქის ძველი ნაწილი, რომელიც კედლითაა გარშემორტყმული, 1986  წლიდან შესულია იუნესკოს მსოფლიო მემკვიდრეობის ძეგლთა სიაში.

ღადამესის შესახებ პირველი ჩანაწერები რომაული ეპოქით თარიღდება, როდესაც ეს დასახლება *კიდამუსის* სახელით იყო ცნობილი. ძვ. წ. I საუკუნეში, იმპერატორ ავგუსტუსის მმართველობისას, კიდამუსი რომაელმა პროკონსულმა ლუციუს კორნელიუს ბალბუსმა დაიპყრო.  იმპერატორ სეპტიმიუს სევერუსის დროს აქ დროებითი გარნიზონი შეიქმნა და დაახლოებით 202 წელს წელს ქალაქს სავარაუდოდ იმპერატორი ეწვია. III საუკუნის რომის კრიზისის დროს, იმპერიამ ამ არეალიდან უკან დაიხია.

VI საუკუნეში, ბიზანტიელი მისიონერების წყალობით, ქალაქის მოსახლეობა ქრისტიანობაზე მოექცა და შეიქმნა საეპისკოპოსო. VII საუკუნეში ქალაქი არაბებმა დაიპყრეს და მოსახლეობა სწრაფად გადაიყვანეს ისლამზე. ამის შემდეგ, ღადამესი მნიშვნელოვან როლს თამაშობდა და წარმოადგენდა ტრანს-საჰარული სავაჭრო გზის ბაზას XIX საუკუნემდე.

## იხილეთ აგრეთვე
* იუნესკოს მსოფლიო მემკვიდრეობის ძეგლები ლიბიაში
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*"Ghadamis, Libya", Falling Rain Genomics, Inc.
*ღადამესის მედინას ფოტოები

## სქოლიო
კატეგორია:ლიბიის ქალაქები
კატეგორია:მსოფლიო მემკვიდრეობის ძეგლები ლიბიაში
ტადრარტ-აკაკუსი

**ტადრარტ-აკაკუსი** (არაბ. أكاكوس‎تدرارت) — მთაგრეხილი დასავლეთ ლიბიის ტერიტორიაზე, საჰარის უდაბნოში. მდებარეობს ლიბიის ქალაქი ღათის აღმოსავლეთით და გადაჭიმულია ჩრდილოეთის მიმართულებით, ალჟირის საზღვრიდან დაახლოებით 100 კმ-ში. *ტადრარტი* ადგილობრივების ენაზე „მთას“ ნიშნავს. ეს ტერიტორია საკმადო მდიდარია პრეისტორიული კლდის მხატვრობით.

ტადრარტ-აკაკუსის მთებს ლანდშაფტის ფართო ცვალებდაობა ახასიათებს, დაწყებული სხვადასხვა ფერის ქვიშაქვის თაღებით, ხეობებით, იზოლირებული კლდეებით და დამთავრებული ღრმა ხეობებით (უადი). მიუხედავად იმისა, რომ ეს ნაწილი ერთ-ერთი ყველაზე მშრალია საჰარაში, მაინც შეინიშნება მცენარეულობა, მაგალითად სამედიცინო *Calotropis procera*. მთებში ასევე არსებობს რამდენიმე წყარო და ჭა.
მინი|250პქ|მარცხნივ
არეალი ცნობილია თავის კლდის მხატვრობით და ორნამენტებით, რომელთა მნიშვნელობის გამოც ის 1985 წლიდან შესულია იუნესკოს მსოფლიო მემკვიდრეობის ძეგლთა სიაში. ნახატები თარიღდება ძვ. წ. 12 000 - ახ. წ. 100 წლებით და ირეკლავე რეგიონის კულტურულ და ბუნებრივ ცვალებადობებს. ნახატებსა და ორნამენტებზე გამოსახულია ცხოველები, მათ შორის ჟირაფები, სპილოები, სირაქლემები და აქლემები, აგრეთვე ადამიანები და ცხენები. კაცები გამოსახულნი არიან სხვადასხვა ყოველდღიური საქმიანობის პროცესში, მაგალითად მუსიკის დაკვრისას ან ცეკვისას. 

ბოლო დროს, მიწისქვეშ ნავთობსაძიებო სამუშაოებმა კლდის მხატვრობა საფრთხეში ჩააგდო. ნავთობდეპოზიტების ადგილმდებარეობის დასადგენად, მიწისქვეშ გზავნიან სეისმურ ბიძგებს, რაც ტადრარტ-აკაკუსის მთებამდეც აღწევს და უნიკალურ ხელოვნების ნიმუშებს მნიშვნელოვან ზიანს აყენებს.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ლიბიაში
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* UNESCO Fact Sheet
* Italian-Libyan Archaeological Mission in the Acacus and Messak 
* Natural Arches of the Akakus Plateau 

## სქოლიო 
კატეგორია:საჰარა
კატეგორია:ლიბიის ქედები
კატეგორია:მსოფლიო მემკვიდრეობის ძეგლები ლიბიაში
კატეგორია:ლიბიის უდაბნოები
პედიმენტი

[მინი|ჰენრის მთები ([აშშ), რომლის აღნაგობაშია მთისპირა ვაკე-პედიმენტები]]
**პედიმენტი** ( < ) — მთისპირა სუსტად დახრილი დენუდაციური ვაკე, რომელიც გამომუშავებულია მკვიდრ ქანებში და დაფარულია ფხვიერი ნალექების თხელი ფენით. პედიმენტი წარმოიქმნება უმთავრესად არიდული და ნახევრად არიდული ჰავის პირობებში წარეცხვის შედეგად ციცაბო ფერდობების პარალელული უკანდახევის დროს. იგი სუსტად არის დახრილი, ნაგებია მკვიდრი ქანებით, რომლებიც ზედაპირზე დაფარულია სუსტი სიმძლავრის მქონე ფხვიერი ფენების დანალექებით. 

დამახასიათებელია მთიან-ფიქლოვანი რელიეფისათვის. წარმოადგენს პოლიგენეტური ტიპის მთისპირა დახრილ ვაკეს, რომელსაც ხშირად საფეხურებისებრი პროფილი გააჩნია. პედიმენტის წარმოქმნისა და შემდგომ განვითარებას პედიმენტაცია ეწოდება. 

1877 წელს ამერიკელი გეოლოგი გროვ კარლ ჯილბერტი დაკვირვებებს ატარებდა პედიმენტებზე ჰენრის მთებში (აშშ, იუტა). მან ისინი აღწერა როგორც ბორცვიან-დახრილი ვაკეები. შემდგომში ფერდობთა ფორმირებათა და მოსწორების ზედაპირთა წარმოქმნამ განაპირობა პედიმენტთან დაკავშირებით სხვადასხვა შეხედულებების წარმოშობა. ამ მიმართულებით მნიშვნელოვანი კვლევები ეკუთვნით ალბრეხტ პენკს, ვალტერ პენკს, უილიამ მორის დეივისს, ლესტერ ჩარლზ კინგს. 

პედიმენტი წარმოქმნის შესახებ სხვადასხვა შეხედულებები არსებობს. ზოგს მიაჩნია, რომ პედიმენტი მშრალი კლიმატის პირობებში ინტენსიური გამოფიტვის შედეგია, ზოგი კი მის წარმოქმნას მდინარეთა გვერდით ეროზიას უკავშირებს (რომლებიც მთებიდან ჩამოედინებიან); ზოგსაც კი მიაჩნია, რომ პედიმენტი აზიდული ვაკეა, რომელიც ზედაპირზე მოკლებულია ფხვიერ დანალექებს.

## იხილეთ აგრეთვე 
* პენეპლენი

## რესურსები ინტერნეტში 
## სქოლიო
კატეგორია:გეომორფოლოგია
კატეგორია:სტრუქტურული გეოლოგია
კატეგორია:პალეოგეოგრაფია
ნეიროპილი

**ნეიროპილი** (ბერძნ. néuron - ნერვი და pílos - ქეჩა) — ნერვული უჯრედების დაგროვება. უფრო ხშირად ტერმინი გამოიყენება უხერხემლოების მიმართ. 
ნეიროპილი შეიძლება გამოხატული იყოს სხვადასხვა ხარისხზე. ასე მაგალითად კიბოსნაირების შედგენილობაში შეიძლება შედიოდეს ნეირონების სხეული, რის შედეგადაც ნეიროპილის საზღვრები ირეცხება. 

უფრო მეტად განვითარებულ ორგანიზმებზე ნეიროპილი კარგად არის გამოხატული, პრაქტიკულად არ შეიცავს ნერვული უჯრედების სხეულებს. 

უხერხემლოების ცალკეული ნერვული გზების შესწავლა (რომლებიც აკავშირებენ ნერვულ ცენტრებს) რთულია.
წარმოადგენს ადგილს, სადაც ფორმირდება სინაფსები აქსონსა და დენდრიტებს შორის.

## რესურსები ინტერნეტში 
* Neuropil - Cell Centered Database
* ნეიროპილი - დიდი საბჭოთა ენციკლოპედია 

## სქოლიო 
კატეგორია:ნერვული სისტემა
მალავის ტბის ეროვნული პარკი

**მალავის ტბის ეროვნული პარკი** — ეროვნული პარკი მალავიში. მდებარეობს მალავის ტბის სამხრეთ კიდესთან. ის ერთადერთი პარკია ამ ქვეყანაში, რომელიც თევზებისა და წყლის სხვა ბინადართა დასაცავად შეიქმნა. ეროვნული პარკი ხმელეთის გარკვეულ ნაწილსაც მოიცავს, რომელსაც ძირითადად ტბაში მდებარე კუნძულები შეადგენს, სადაც გავრცელებულია ცხოველები, მაგალითად პავიანები, ასევე 800 წლოვანი ბაობაბის ხე, რომლის ქვეშაც როგორც ამბობენ დეივიდ ლივინგსტონი ქადაგებდა ხოლმე და ესაუბრებოდა სხვა მისიონერებს. პარკის ტერიტორიაზე ასევე მდებარეობს ხუთი ადრეული მისიონერის საფლავი. პარკში არსებული თევზის მრავალი ენდემური სახეობა მნიშვნელოვანია ევოლუციის შესწავლისას. 

1984 წლიდან, პარკი შესულია იუნესკოს მსოფლიო მემკვიდრეობის ძეგლთა სიაში.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* UNESCO Lake Malawi National Park
* WCMC Natural Site Data Sheet 

კატეგორია:მალავის გეოგრაფია
კატეგორია:მსოფლიო მემკვიდრეობის ძეგლები მალავიში
ვალე-დე-მე

**ვალე-დე-მეს ბუნების ნაკრძალი** () — ბუნების პარკი და იუნესკოს მსოფლიო მემკვიდრეობის ძეგლი სეიშელის კუნძულებზე, კუნძულ პრასლინზე. 1966 წელს ის ოფიციალურად გაფორმდა როგორც ბუნების ნაკრძალი. მოიცავს კარგად შემონახულ პალმის ტყეებს, რომელიც ძირითადად შედგება ენდემური სეიშელის პალმისა (კოკო-დე-მერი) და ასევე სხვა 5 ენდემური პამლის ჯიშისგან. სეიშელის პალმას დედამიწაზე არსებულ მცენარეთა შორის ყველაზე დიდი თესლი აქვს; მისი ფოთლების სიგანე 6 მეტრია, ხოლო სიგრძე 14 მ. პარკი უნიკალურია თავისი ველური ბუნებით, რომელიც მოიცავს ისეთ უიშვიათეს სახეობას, როგორიცაა სეიშელის შავი თუთიყუში, ძუძუმწოვრებს, კიბოსნაირებს, ლოკოკინებს და რეპტილიებს.

## გალერეა

Image:Valleé de mai1.jpg
Image:Valleé de mai2.jpg
Image:Valleé de mai3.jpg
Image:Cocodemerforest.jpg

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* UNESCO Site
* WCMC Site Data Sheet 
* Vallée de Mai Nature Reserve article

კატეგორია:სეიშელის კუნძულები
კატეგორია:მსოფლიო მემკვიდრეობის ძეგლები სეიშელის კუნძულებზე
ევრობასკეტი 2011 ჯგუფი D

**ჯგუფი D** — ევრობასკეტი 2011-ის მეოთხე ჯგუფი, სადაც მატჩები გაიმართა 2011 წლის 31 აგვისტოდან - 5 სექტემბრის ჩათვლით. ჯგუფის ყველა თამაში ჩატარდა შვიტურიო არენაზე ქალაქ კლაიპედაში, ლიეტუვა.

ჯგუფში წარმოდგენილნი იყვნენ ბულგარეთის, საქართველოს, რუსეთის, უკრაინის, ბელგიის და სლოვენიის ნაკრებები. სამი საუკეთესო ნაკრები გადავიდა მეორე რაუნდში.

## ცხრილი

## 31 აგვისტო
### ბელგია – საქართველო
### სლოვენია – ბულგარეთი
### რუსეთი – უკრაინა
## 1 სექტემბერი
### ბულგარეთი – ბელგია
{{კალათბურთის დაფა|bg=#eee |date=1 სექტემბერი, 2011 |time=16:30 |place=შვიტურიო არენა, კლაიპედა
|teamA='***  |scoreA=**68**
|teamB=  |scoreB=65
|Q1=**14**–13 |Q2=18–**20** |Q3=**24**–19 |Q4=12–**13**
|report=ბმული
|points1= როულენდი 22
|assist1= როულენდი 2
|rebounds1= ვიდენოვი 8
|points2= ვან როსომი 17
|rebounds2= ვან დე შპიგელი 8
|assist2= ლოუვერსი 4
|referee=ფაბიო ფაჩინი ოლივერ კრაუზე ნეილ ვილკინსონი 
|attendance = 500
}}

### საქართველო – რუსეთი
{{კალათბურთის დაფა|bg=#eee |date=1 სექტემბერი, 2011 |time=19:00 |place=შვიტურიო არენა, კლაიპედა
|teamA=  |scoreA=58
|teamB=****  |scoreB=**65**
|Q1=16–**20** |Q2=11–**20** |Q3=**18**–12 |Q4=13–13
|report=ბმული
|points1= მარკოიშვილი 21
|rebounds1= სანიკიძე 8
|assist1= ცინცაძე 3
|points2= კირილენკო 20
|rebounds2= ხრიაპა 6
|assist2= ხრიაპა 7
|referee=ხუან არტეაგა თომას იასევიჩიუსი მიურატ ბირიჩიკი 
|attendance = 4,000
}}

### უკრაინა – სლოვენია
## 3 სექტემბერი
### უკრაინა – ბულგარეთი
### სლოვენია – საქართველო
### რუსეთი – ბელგია
## 4 სექტემბერი
### საქართველო – უკრაინა
### ბულგარეთი – რუსეთი
{{კალათბურთის დაფა|bg=#eee |date=4 სექტემბერი, 2011 |time=19:00 |place=შვიტურიო არენა, კლაიპედა
|teamA=  |scoreA=77
|teamB=****  |scoreB=**89**
|Q1=18–**23** |Q2=**20**–19 |Q3=21–**25** |Q4=18–**22*'
|report=ბმული
|points1=დ. ივანოვი 23
|rebounds1=კ. ივანოვი 8
|assist1=როულენდი 4
|points2=კირილენკო 25
|rebounds2=*სამი მოთამაშე* 5
|assist2=ხრიაპა 8
|referee=ხუან არტეაგა სეფი შემეში ჩაბა ცზიფრა 
|attendance = 1,800
}}

### ბელგია – სლოვენია
## 5 სექტემბერი
### საქართველო – ბულგარეთი
### სლოვენია – რუსეთი
### უკრაინა – ბელგია
## რესურსები ინტერნეტში
*ცხრილები და ანგარიშები 

კატეგორია:ევრობასკეტი 2011
Belphegor

**Belphegor**  — ბლეკენდ დეზ მეტალ ჯგუფი ზალცბურგიდან, ავსტრია. 1991 წელს ჯგუფი ჩამოყალიბდა სახელით **Betrayer**, მაგრამ 1993 წელს მათ სახელი გადაირქვეს და ერთ–ერთი დემონის, ბელფეგორის სახელი დაირქვეს.

## დიკოგრაფია
### სტუდიური ალბომები
* *The Last Supper* (1995)
* *Blutsabbath* (1997)
* *Necrodaemon Terrorsathan* (2000)
* *Lucifer Incestus* (2003)
* *Goatreich - Fleshcult* (2005)
* *Pestapokalypse VI* (2006)
* *Bondage Goat Zombie* (2008)
* *Walpurgis Rites - Hexenwahn* (2009)
* *Blood Magick Necromance* (2011)
* *Conjuring the Dead* (2014)
* *Totenritual* (2017)
* *The Devils* (2022)

### დემოები და EP ალბომები
* *Kruzifixion* (როგორც Betrayer) (1991)
* *Unborn Blood* (როგორც Betrayer) (1991–1992)
* *Bloodbath in Paradise* (1993)
* *Obscure and Deep* (1994)

### ლაივ ალბომები
* *Infernal Live Orgasm* (2002)

### ვიდეოები
*"Vomit Upon the Cross" (2001)
*"Lucifer Incestus" (2004)
*"Bleeding Salvation" (2005)
*"Belphegor - Hell's Ambassador" (2006)
*"Bluhtsturm Erotika" (2006)
*"Bondage Goat Zombie" (2008)
*"Der Geistertreiber" (2009)
*"Impaled Upon The Tongue of Sathan" (2011)

კატეგორია:ბლეკ-მეტალი
კატეგორია:ავსტრიული მუსიკალური ჯგუფები
ბანკ-დ’არგენის ეროვნული პარკი

**ბანკ-დ’არგენის ეროვნული პარკი** () — ეროვნული პარკი დასავლეთ აფრიკაში, მავრიტანიის დასავლეთ სანაპიროზე. 1989  წლიდან შესულია იუნესკოს მსოფლიო მემკვიდრეობის ძეგლთა სიაში. წარმოადგენს გადამფრენი ფრინველების გამრავლების უმთავრეს ადგილს. მათი სახეობათა ფართო სპექტრი მოიცავს ფლამინგოებს, ქვიშის სალამურას (*Limicola falcinellus*), ვარხვისებრებს და ა. შ. მათი გამრავლების ძირითადი არეალი ქვიშის სანაპირო და ოკეანეში მდებარე რამდენიმე კუნძულია. მიმდებარე წყლები თევზით ერთ-ერთი უმდიდრესია მთელს დასავლეთ აფრიკაში. 

ბანკ-დ'არგენის ეროვნული პარკი ბუნებრივი ნაკრძალია, რომელიც შეიქმნა ბუნებრივი რესურსებისა და თევზის სარეწების დაცვის მიზნით, რასაც დიდი წვლილი შექავს მავრიტანიის ეკონომიკაში, ისევე როგორც მეცნიერებაში. ამავე დროს, წარმოადგენს რეკრეაციის მნიშვნელოვან ზონას. ვრცელ, სანაპირო ვეთლენდებს ყოველწლიურად თავს აფარებს 2 მილიონამდე წინტალასებრი ჩრდილოეთ ევროპიდან, გრენლანდიიდან და ციმბირიდან. რეგიონის რბილი კლიმატი და ადამიანებისგან დაუსახლეობლობა პარკს ამ სახეობებისთვის მოსფლიოში უმნიშვნელოვანეს არეალად აქცევს.

## იხილეთ აგრეთვე 
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
*Official website of Banc d'Arguin Park 
*Banc d'Arguin National Park UNESCO Site
*Banc d' Arguin - Google image search results
*Google Earth - Banc d'Arguin National Park - Bookmark & Site Borders 
*Arguin: A Portuguese fort in Mauritania 

კატეგორია:მსოფლიო მემკვიდრეობის ძეგლები მავრიტანიაში
კატეგორია:მავრიტანიის ეროვნული პარკები
ალდაბრა

**ალდაბრა** (, ) — მსოფლიოს მეორე უდიდესი მარჯნის ატოლი, მდებარეობს ინდოეთის ოკეანეში, ალდაბრის კუნძულების ჯგუფში, წარმოადგენს სეიშელის კუნძულების კუთვნილებას. დაუსახლებელი და ექსტრემალურად იზოლირებული ალდაბრა ადამიანთაგან ფაქტობრივად ხელშეუხებელია. შესვლა ამ უნიკალურ ბუნებრივ ნაკრძალში მკაცრად კონტროლდება. მას გააჩნია განსხხვავებული, კუნძულის ფაუნა, რომელიც მოიცავს ალდაბრის გიგანტურ კუებს. 1982 წლიდან ატოლი შესულია იუნესკოს მსოფლიო მემკვიდრეობის ძეგლთა სიაში, როგორც ბუნების უნიკალური ძეგლი.

## გეოგრაფია 
thumb|275px|ალდაბრის ატოლი.
სიდიდით მეორე ატოლია მსოფლიოში კირიბატიში არსებულ შობის კუნძულის (ანუ კირიტიმატი) შემდეგ. მისი ზომების: 34 კმ სიგრძეში და 14,5 კმ სიგანეში, სიმაღლე 8 მეტრამდე ზღვის დონიდან. ლაგუნის ფართობია — 224 კმ².

ატოლი შედგება შემდეგი ძირითადი კუნძულებისაგან:
* **Isla Sur** (Grand Terre, 116,1 კმ²).
* **Isla Media** (Malabar, 26,8 კმ²).
* **Isla Oeste** (Picard, 9,4 კმ²).
* **Polymnie** (4,75 კმ²).

## ისტორია 
ალდაბრა პირველად 1511 წელს პორტუგალიელმა მეზღვაურებმა მოინახულეს. ის ბევრად ადრე იყო ცნობილი არაბებისთვის, რომლებისგანაც მან თავის სახელი მიიღო. XVIII საუკუნის შუა წლებში, კუნძულთა ჯგუფი საფრანგეთის რეიუნიონის კოლონიის შემადგენლობაში შევიდა, საიდანაც გიგანტური კუების დასაჭერად ექსპედიციები ეწყობოდა.

1810  წელს, მავრიკი, რეიუნიონი, სეიშელები და სხვა კუნძულები დიდი ბრიტანეთის მფლობელობაში შევიდა. შემდგომში რეიუნიონი კვლავ საფრანგეთს დაუბრუნდა, ალდაბრა კი სეიშელის სხვა კუნძულებთან ერთად მავრიკის შემადგენლობაში დარჩა. კუნძულის წინა მოსახლეობას სეიშელელი ემიგრანტები წარმოადგენდნენ. დიდი ხნის განმავლობაში სეიშელის კუნძულებს მეკობრეები განაგებდნენ. XIX საუკუნეში აქ მეზღვაურები ჩერდებოდნენ და კუებზე თავდასხმებს ახორციელებდნენ, რომლებსაც ისინი საკვებად იყენებდნენ. 1842 წელს, ორი გემი იუწყებოდა, რომ მათ 1200 კუ დაიჭირეს. 1900 წლისთვის ისინი გაქრობის პირას მივიდნენ და ხშირად ეკიპაჟს ერთი კუს საპოვნელად სამი დღე სჭირდებოდა.

1965 წლიდან ატოლი ბრიტანეთის ინდოეთის ოკეანის ტერიტორიებს მიეკუთვნებოდა, 1976 წელს კი ახლად დამოუკიდებლობამოპოვებული სეიშელის კუნძულების შემადგენლობაში შევიდა.

## იხილეთ აგრეთვე 
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* Aldabra at the Ministry of Environment, Seychelles 
* Aldabra at the Seychelles Islands Foundation 
* Aldabra Marine Programme
* Aldabra Atoll at the UNESCO World Heritage Site
* "Expedition Aldabra" 

## სქოლიო 
კატეგორია:სეიშელის კუნძულები
კატეგორია:მსოფლიო მემკვიდრეობის ძეგლები სეიშელის კუნძულებზე
კატეგორია:სეიშელის კუნძულების ატოლები
კატეგორია:ინდოეთის ოკეანის კუნძულები
კატეგორია:აფრიკის კუნძულები
უადანი

**უადანი** (‎) — პატარა ქალაქი ჩრდილო-დასავლეთ მავრიტანიაში, არდარის პლატოზე, ქალაქ შინგეტის ჩრდილო-აღმოსავლეთით. 1147 წელს ის ერთ-ერთმა ბერბერულმა ტომმა დააარსა და სულ მალე გახდა მნიშვნელოვანი საქარავნო და სავაჭრო ცენტრი. 

1487 წელს ქალაქში დაარსდა პორტუგალიელთა სავაჭრი პოსტიმაგრამ XVI საუკუნიდან უადანი დასუსტდა. ქალაქის ძველი ნაწილი ნანგრევებშია გახვეული და დღემდე თითქმის ხელშეუხებელია. თანამედროვე პატარა დასახლება მხოლოდ მისი ჭიშკრის გარეთ მდებარეობს. 1996 წლიდან ძველი ქალაქი იუნესკოს მსოფლიო მემკვიდრეობის ძეგლთა საიშია შესული. 

ქალაქიდან 20 კმ-ით ჩრდილო-აღმოსავლეთით მდებარეობს რიშატის სტრუქტურა — თვალშისაცემი წრიული გეოლოგიური ფორმაცია უდაბნოს შუაგულში.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* OUADANE: The old caravan centre World Heritage Listing
* Trip Advisor contributor review of OUADANE

კატეგორია:მსოფლიო მემკვიდრეობის ძეგლები მავრიტანიაში
Apt. (ალბომი)

**APT** — ჩილელი მომღერალ ნიკოლის მეხუთე სტუდიური ალბომი. გამოვიდა 2006 წლის 19 ივლისს. დისკი გამოსცა ლეიბლმა Chika Entertainment Inc.

## სიმღერების სია 
**პორტუგალური ვერსია**

**აკუსტიკური ვერსია**

## რესურსები ინტერნეტში 
* Nicole: Apt. Discogs-ზე.

კატეგორია:2006 წლის ალბომები
კატეგორია:ნიკოლის ალბომები
საბერძნეთის გერბი

**საბერძნეთის გერბი** — საბერძნეთის სახელმწიფო სიმბოლო, შედგება ორი ძირითადი ელემენტისგან — ჰერალდიკური ლურჯი ფარი თეთრი ჯვარით (დროშის ფრაგმენტი), ხოლო ფარის გარშემო — დაფნის გვირგვინი. ფარი ჯვრით სიმბოლოა სამხედრო დიდების და ამასთანავე საბერძნეთში მთავარი რელიგიის — მართლმადიდებლობის. დაფნის გვირგვინი საბერძნეთის უძველესი ისტორიის სიმბოლოა, ასეთი გვირგვინით აჯილდოებდნენ უძველესი ოლიმპიური თამაშების გამარჯვებულებს.

## გერბის ისტორია 

ფაილი:Seal Greek Provisional Government(Transparent).png|საბერძნეთის რეგიონული მთავრობის ბეჭედი (1822–1828). გამოსახულია ქალღმერთი ათენა და ქალაქ ათენის სიმბოლო - ბუ. 
ფაილი:Greek Phoenix seal.png|აბერძნეთის რესპუბლიკის ბეჭედი (1828–1832). გამოსახულია მითური ფრინველი ფენიქსი და წელი "1821" - საბერძნეთის დამოუკიდებლობის წელი.
ფაილი:Greek CoA (1831-1863).svg|საბერძნეთის სამეფოს გერბი (1833–1862).
ფაილი:Royal Coat of Arms of Greece (1863-1936).svg|საბერძნეთის სამეფოს გერბი (1863–1924)
ფაილი:Royal Coat of Arms of Greece.svg|საბერძნეთის სამეფოს გერბი (1936–1973).
ფაილი:Royal_Arms_of_Greece.svg|საბერძნეთის სამეფოს გერბი(1863–1924 და 1935–1973).

## იხილეთ აგრეთვე 
* საბერძნეთის დროშა

## რესურსები ინტერნეტში 
* საბერძნეთის სახელმწიფო სიმბოლოები
* საბერძნეთის სამეფოს გერბი 1863-1967 
* საბერძნეთის სამეფოს გერბი 

კატეგორია:სახელმწიფო გერბები
კატეგორია:საბერძნეთის ეროვნული სიმბოლოები
კატეგორია:გერბები ანბანის მიხედვით
ტიშიტი

**ტიშიტი** (არაბ. تيشيت‎) — ნაწილობრივ მიტოვებული, უძველესი გამაგრებული სოფელი ცენტრალურ მავრიტანიაში, ტაგანტის პლატოს ძირში. ცნობილია ადგილობრივი არქიტექტურით. წარმოების მთავარ დარგს ფინიკის პალმის მოშენება წარმოადგენს.

ეს ტერიტორია  ძვ. წ. 2000 წლისთვის დასახლებული იყო მიწათმოქმედებისა და მომთაბარეობის მიმდევარი გაერთიანებით. მაგრამ ძვ. წ. 500 წლისთვის, კლიმატის უფრო ცხელით შეცვლისა და სხვა ბუნებრივი პირობების გაუარესების გამო მიტოვებულ იქნა. მიმდებარე ტერიტორიებში აღმოჩენილია კლდის მხატვრობის ასობით ნიმუში, რომლებიც სხვადასხვა ცხოველსა და ნადირობის სცენას ასახავს. თანამედროვე დასახლება 1150 წელს დაარსდა. 

1996 წლიდან ტიშიტი იუნესკოს მსოფლიო მემკვიდრეობის ძეგლთა სიაშია შესული.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*"Time, Space, and Image Making: Rock Art from the Dhar Tichitt (Mauritania)"
*"Subsistence patterns of the Neolithic, Mauritania"
* TICHIT: The living ghost of yesterday's glory  

კატეგორია:მსოფლიო მემკვიდრეობის ძეგლები მავრიტანიაში
შინგეტი

**შინგეტი** (არაბ. شنقيط) — ქალაქი და შუა საუკუნეების სავაჭრო ცენტრი ჩრდილოეთ მავრიტანიაში, ადრარის პლატოზე. ქალაქ ატარის აღმოსავლეთით. 

დაარსდა XIII საუკუნეში, როგორც რამდენიმე ტრანს-საჰარული სავაჭორ გზის ცენტრი. დღეისათვის ეს პაწაწინა ქალაქი უამრავ მნახველს იზიდავს, რომლებსაც აღაფრთოვანებთ მისი არქიტექტურა, ეგზოტიკური ხედები და უძველესი ბიბლიოთეკები. ქალაქი სერიოზულადაა დაზიანებული უდაბნოს შემოჭრით. ქვიშის მაღალი დიუნები მის დასავლეთ საზღვარს შემოხაზავს, რამდენიმე სახლი კი უდაბნოს შეჭრის გამო მიტოვებულ იქნა. 

ძველი ნაწილის ადგილობრივი საჰარული არქიტექტურა ხასიათდება წითელი ქვითა და ტალახის აგურის შენობებით, რომლებიც გამოირჩევიან პალმის ხისგან დამზადებული ბრტყელი სახურავებით. ძველი სახლების დიდ ნაწილს ხელით ნაკეთი კარი დამზადებულია უძველესი მასივის აკაციის ხისგან, რომელიც ამ ტერიტორიიდან დიდი ხანია გაქრა. ბევრ სახლს გააჩნია შიდა ეზო, რომლებიც ცენტრალური მეჩეთისკენ მიმავალი ვიწრო ქუჩების გასწვრივაა ჩამწკრივებული. 

1996  წელს. ქალაქის ძველი ნაწილი იუნესკომ მსოფლიო მემკვიდრეობის ძეგლთა სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*Shinqit Forum 

კატეგორია:მსოფლიო მემკვიდრეობის ძეგლები მავრიტანიაში
პენეპლენი

მინი|პენეპლენი ბელჩერის კუნძულებზე
[მინი|პენეპლენი, რომელმაც მეოთხეულში გამყინვარება განიცადა და საბოლოოდ დაბალმთიან [პლატოდ გადაიქცა]]
**პენეპლენი** ( <  და ) — დენუდაციური ვაკე, რომელიც წარმოიქმნება დანგრეული მთების ადგილას ჰუმიდური ჰავის პირობებში. ტერმინი შემოგვთავაზა უილიამ მორის დეივისმა, რომელიც ალბრეხტ პენკთან, ვალტერ პენკთან და ლესტერ კინგთან ერთად ითვლება პენეპლენის კონცეფციის ფუძემდებლად.

აკუმულაციური მოსწორების ზედაპირისაგან განსხვავებით პენეპლენი არის დენუდაციური ვაკე, რომელსაც ნაოჭა ან კრისტალური სუბსტრატი გააჩნია და რომელიც წარმოქმნილია დიდი ტექტონიკური ციკლების ბოლოს (დედამიწის ქერქის განვითარების ოროგენიული ეტაპიდან ბაქნურზე გადასვლის დროს). ხშირად პენეპლენი დაფარულია ქიმიური გამოფიტვის ქერქით, რომლის სიმძლავრემ შეიძლება რამდენიმე ათეულ მეტრს მიაღწიოს.
 
პენეპლენის განვითარების კარგი მაგალითია მაგ., ალთაის, ტიან-შანის, ყაზახეთის წვრილგორაკებისა და სალაირის ჭიუხის განაპირა მხარეები, რომლებიც პენეპლენიზებული იყო გვიანდელ ცარცულ პერიოდში. მთელი ეს ტერიტორია წარმოადგენს პლანაციას, რომელიც სუსტად დანაწევრებულია და გამოირჩევა პლატოსებრი მოყვანილობით.

ასეთი რელიეფი შენარჩუნდა პალეოგენის ბოლომდე, როდესაც დაიწყო უძველესი დენუდაციური ნაოჭა სტრუქტურების აღორძინება. ცარცულ-პალეოგენური ასაკის პენეპლენი ნაწილობრივ დანგრეული იყო, დენუდირებული, გადაადგლებული სხვადასხვა ჰიფსომეტრიულ დონეზე. პენეპლენი და პენეპლენიზაცია გეომორფოლოგიური პროცესების ერთობლიობაა.

საქართველოში არსებობს ე. წ. „ახალგაზრდა“ და „ძველი“ პენეპლენი. ახალგაზრდა პენეპლენიზებული ზედაპირი გააჩნია მაგ.: გომბორის  ქედს, რომლის პენეპლენი ცივის წყების ქვეშიდანაა ამონათხარი. მიოცენში დაიძირა რა ზღვაში, პლიოცენში ნალექების ქვეშ იმარხებოდა და ცივის წყების დისლოცირებასთან პარალელურად აზევებას განიცდიდა. ძველი პენეპლენი გამოვლინდა ძირულისა და ლოქის მასივებზე. 

## იხილეთ აგრეთვე 
* პედიპლენი
* პედიმენტი
* დენუდაცია
* მოსწორების ზედაპირი

## რესურსები ინტერნეტში 
## სქოლიო 
კატეგორია:გეომორფოლოგია
კატეგორია:სტრუქტურული გეოლოგია
კატეგორია:პალეოგეოგრაფია